इस साल 465 करोड़ रुपए इनामी राशि, 1887 से ट्रॉफी नहीं बदली; जानिए रोचक फैक्ट्स
Wimbledon History Explained; What are some notable records in Wimbledon tennis tournaments? and What is the significance of Wimbledon in the world of tennis? आज भी विम्बलडन में नियम है और इसे टेनिस की सर्वोच्च मान्यता प्राप्त है। ग्रास कोर्ट से ले कर सफेद कपडे तक ऐसे कई नियम और टूर्नामेंट का इतिहास इसे खास बनाता है।
टेनिस के सबसे पुराने टूर्नामेंट विम्बलडन की शुरुआत आज से ऑल इंग्लैंड क्लब लंदन में हो रही है। 146 साल पुराने इस ग्रैंड स्लैम टूर्नामेंट का यह 136वां संस्करण है। 2 विश्व युद्ध और 2020 में कोरोना महामारी के दौरान ही विम्बलडन का आयोजन ब्रेक हुआ है। इसे टेनिस के चार ग्रैंड स्लैम में सबसे प्रतिष्ठित भी कहा जाता है।
स्टोरी में आगे हम विम्बलडन से जुड़े रोचक फैक्ट्स जानेंगे...
1968 से प्राइज मनी मिल रही
विम्बलडन में इस साल 2022 की तुलना में करीब 11% ज्यादा प्राइज मनी मिलेगी। दोनों सिंगल्स चैंपियन को करीब 24.49 करोड़ रुपए मिलेंगे, जबकि रनर-अप को 12.25 करोड़ रुपए की प्राइज मनी दी जाएगी। 2023 की प्रतियोगिता में करीब 465 करोड़ रुपए बांटे जाएंगे। पिछले साल पुरुष और महिला चैंपियन को करीब 20.85 करोड़ रुपए मिले थे।
ओपन एरा (1968) से पहले विम्बलडन में प्राइज मनी नहीं दी जाती थी। 1968 में टेनिस प्रोफेशनल खेल बना। तब से अब तक के पीरियड को खेल में ओपन एरा कहा जाता है। 1968 में पुरुष चैंपियन को 2000 पाउंड और महिला सिंगल्स चैंपियन को 750 पाउंड दिए गए। 2007 तक महिला और पुरुष वर्ग को अलग-अलग प्राइज मनी मिलती थी। 2008 से ग्रैंड स्लैम में दोनों वर्गों को एक बराबर प्राइज मनी मिलने लगी।
यहां जानिए विम्बलडन की परंपरा, जो अटूट रही...
यह खेल घास पर ही क्यों...? 
विम्बलडन के ऑर्गनाइजर्स के मुताबिक, टेनिस की शुरुआत ही घास के कोर्ट से हुई थी, इसलिए आज भी उस परंपरा को कायम रखते हुए घास पर ही गेम खेले जाते हैं। क्लब के पास 18 ग्रास कोर्ट मौजूद हैं।
अब टूर्नामेंट के कुछ रोचक फैक्ट...
अब जानिए टूर्नामेंट के बारे में...
ऑल इंग्लैंड क्लब कराता है विम्बलडन
विम्बलडन इकलौता ग्रैंड स्लैम टूर्नामेंट है, जिसका आयोजन कोई नेशनल टेनिस एसोसिएशन नहीं करता है। इसे ऑल इंग्लैंड क्लब आयोजित करता है। क्लब की स्थापना 1868 में हुई थी। टेनिस पहले क्रॉकेट कहलाता था। 6 मेंबर्स ने मिल कर ऑल इंग्लैंड टेनिस और क्रॉकेट क्लब की शुरुआत की और फिर आगे चलकर इन्हीं ने 1877 में विम्बलडन टूर्नामेंट शुरू किया।
आज यह प्राइवेट क्लब है और इसमें 500 मेंबर हैं। प्रिंसेस ऑफ वेल्स इस क्लब की मालकिन रहती है। इस समय कैथरीन एलिजाबेथ मिडिलटन इसकी मालकिन हैं।
साल का तीसरा ग्रैंड स्लैम है 
टेनिस में 4 ग्रैंड स्लैम होते हैं। चारों हर साल आयोजित होते हैं, इसकी शुरुआत जनवरी में ऑस्ट्रेलियन ओपन से होती है। मई और जून में फ्रेंच ओपन होता है। जुलाई में विम्बलडन और अगस्त-सितंबर में US ओपन होता है। US ओपन साल का आखिरी ग्रैंड स्लैम होता है।
जोकोविच और रायबकिना मौजूदा चैम्पियन 
विम्बलडन-2022 में नोवाक जोकोविच पुरुष और एलिना रायबकिना महिलाओं में चैम्पियन बनी थी। 2020 और 2021 में कोरोना महामारी के कारण सभी दर्शकों को मैच देखने की परमिशन नहीं थी। 2022 में विम्बलडन चैम्पियनशिप 2 साल के बाद फुल क्राउड के साथ आयोजित की गई। तब पुरुष सिंगल्स में सर्बिया के नोवाक जोकोविच ने ऑस्ट्रेलिया के निक किर्गियोस को हराया था। वहीं महिला सिंगल्स में कजाकिस्तान की एलिना रायबकिना ट्यूनीशिया की ओन्स जेबुर को हराकर चैम्पियन बनी थीं।
